แห่เพิ่มเป้ากำไรแบงก์2ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ชี้ดอกเบี้ยขึ้นมาเร็วเกินคาดสินเชื่อทะยานตามเศรษฐกิจ
โพสต์ทูเดย์ — ธนาคารพาณิชย์เปิดฉากขึ้นดอกเบี้ยเร็วกว่าคาด เอเชีย พลัส ปรับเป้ากำไรปีนี้ปีหน้า 
ภายหลังจากคณะกรรมการนโยบายการเงิน (กนง.) มีมติปรับขึ้นดอกเบี้ยในตลาดซื้อคืนพันธบัตร (อาร์/พี) ประเภท 1 วัน อีก 0.25% เป็น 1.50% ในวันที่ 14 ก.ค. และเช้าวันรุ่งขึ้นธนาคารพาณิชย์ก็ปรับขึ้นดอกเบี้ยตามทันที นำโดยธนาคารไทยพาณิชย์ (SCB) ที่สร้างความประหลาดใจให้กับตลาด เพราะขึ้นเฉพาะดอกเบี้ยเงินฝากทุกชนิด 0.10.55% และธนาคารกรุงไทย (KTB) ขยับตาม แต่ขึ้นดอกเบี้ยเงินฝาก 0.250.35% ต่อปี ต่ำกว่าการขึ้นดอกเบี้ยเงินกู้ที่ 0.1250.150% ต่อปี
นายอภิศักดิ์ ตันติวรวงศ์ กรรมการผู้จัดการ KTB ยอมรับว่า การปรับขึ้นครั้งนี้อาจจะทำให้ส่วนต่างของดอกเบี้ยเงินฝากและเงินกู้ของธนาคารแคบลงบ้าง 
ฝ่ายวิจัยบริษัทหลักทรัพย์ (บล.) เอเซีย พลัส คงคำแนะนำ “ซื้อ” หุ้น SCB ให้ราคาเป้าหมาย 109.30 บาท และมีโอกาสปรับขึ้นประมาณการกำไรสุทธิในปี 2553 และ 2554 มากขึ้น เพื่อสะท้อนภาพการปรับขึ้นดอกเบี้ยเร็วกว่าที่คาดการณ์ 
ขณะที่ธนาคารไทยพาณิชย์ปรับขึ้นเฉพาะในส่วนของเงินฝากประจำตั้งแต่ 3 เดือนขึ้นไป ซึ่งมีสัดส่วนราว 43% ของเงินฝากรวม (ส่วนที่เหลืออีก 57% เป็นอัตราดอกเบี้ยคงที่) แทบจะไม่ส่งผลกระทบต่ออัตราดอกเบี้ยรับสุทธิ (NIM) อย่างมีนัยสำคัญ และคาดว่าธนาคารพาณิชย์ใหญ่อื่นๆ จะต้องเพิ่มตาม เพื่อไม่ให้สูญเสียส่วนแบ่งตลาดไป 
ทั้งนี้ จากการศึกษาของฝ่ายวิจัย พบว่าทุกๆ 0.25% ของการปรับเพิ่มขึ้นของอัตราดอกเบี้ยเงินฝากกู้ของ SCB จะทำให้ NIM ของไทยพาณิชย์เพิ่มขึ้น 0.12% ในช่วงที่เหลือของปี 2553 และ 0.29% ในปี 2554 สมมติฐานปัจจุบันซึ่งฝ่ายวิจัยคาด NIM ปี 2553 จะเท่ากับ 3.66% นั้น ยังไม่ได้คาดว่าอัตราดอกเบี้ยในระบบจะปรับตัวสูงขึ้น ส่วนปี 2554 ที่คาด NIM เท่ากับ 3.78% หากดอกเบี้ยในระบบเพิ่มขึ้น 0.50%
นายธนัท รังษีธนานนท์ ผู้ช่วยผู้อำนวยการวิเคราะห์ บล.กรุงศรีอยุธยา กล่าวว่า การขึ้นดอกเบี้ยขาเดียวประเมินว่าจะมีผลกระทบต่อ NIM ของธนาคารพาณิชย์ไม่มาก โดยขณะนี้อยู่ที่ 3.1% และกลับมองเป็นบวกต่อธนาคารว่าเศรษฐกิจมีความแข็งแกร่ง และธนาคารน่าจะปล่อยสินเชื่อได้มากขึ้น แต่ธนาคารเล็กอาจได้รับแรงกดดัน เพราะมีฐานลูกค้าน้อย 
สำหรับความกังวลว่าการขึ้นดอกเบี้ยจะดึงเงินลงทุนในหุ้นให้ลดลงนั้น เห็นว่าขณะนี้วงจรดอกเบี้ยขาขึ้นเพิ่งจะเริ่มต้นเท่านั้นและขึ้นมาน้อยมาก และยังต่ำผลตอบแทนพันธบัตรรัฐบาล หุ้นกู้เอกชน จึงเชื่อว่าการลงทุนในหุ้นยังมีความน่าสนใจ
นายอดิศักดิ์ คำมูล ผู้อำนวยการฝ่ายวิจัย บล.เคจีไอ (ประเทศไทย) กล่าวว่า ธนาคารขึ้นดอกเบี้ยฝากขาเดียว เป็นไปเพื่อบริหารสินทรัพย์และหนี้สิน จึงไม่สามารถระบุได้ว่าจะส่งผลดีหรือเสียต่อธนาคาร แต่สะท้อนได้ว่าเศรษฐกิจดีขึ้น จะทำให้ธนาคารปล่อยสินเชื่อได้เพิ่มขึ้น ภาคเอกชนมีเงินไปลงทุนกิจการ และทำให้กำไรและราคาหุ้นเพิ่มขึ้น
“ประโยชน์ที่จะได้จากการขึ้นดอกเบี้ยจะเห็นอย่างเร็วสุดในอีก 1218 เดือน” นายอดิศักดิ์ กล่าว